ᱯᱚᱫᱽᱢᱟᱡᱟ ᱱᱟᱭᱰᱩ

ᱯᱚᱫᱽᱢᱟᱡᱟ ᱱᱟᱭᱰᱩ ᱫᱚ (᱑᱗ ᱱᱚᱵᱷᱮᱢᱵᱚᱨ ᱑᱙᱐᱐ ᱼ ᱒ ᱢᱮ ᱑᱙᱗᱕) ᱢᱤᱫ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱟᱨ ᱨᱟᱡᱽᱟᱹᱨᱤ ᱛᱟᱦᱮᱸ ᱠᱟᱱᱟᱭ ᱾

ᱱᱤᱡᱟᱹᱨᱟᱜ ᱡᱤᱭᱚᱱ
ᱯᱚᱫᱽᱢᱟᱡᱟ ᱱᱟᱭᱰᱩ ᱟᱜ ᱡᱟᱱᱟᱢ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱮ ᱢᱤᱫ ᱵᱟᱸᱜᱟᱞᱤ ᱟᱭᱳ ᱟᱨ ᱢᱤᱫ ᱛᱮᱞᱩᱜᱩ ᱵᱟᱵᱟ ᱟᱜ ᱚᱲᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱭᱳ ᱫᱚ ᱠᱚᱵᱽᱭᱤᱛᱨᱤ ᱟᱨ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱥᱟᱨᱚᱡᱤᱱᱤ ᱱᱟᱭᱰᱩ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱢᱩᱛᱭᱟᱞᱟ ᱜᱚᱵᱤᱱᱫᱽᱨᱟᱡᱩᱞᱩ ᱱᱟᱭᱰᱩ ᱢᱤᱫ ᱯᱷᱤᱡᱤᱥᱤᱭᱟᱱ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱨᱤᱱ ᱯᱩᱱᱭᱟᱹ ᱵᱚᱭᱦᱟᱼᱢᱤᱥᱨᱟ ᱠᱚ ᱛᱟᱦᱮᱸ ᱠᱟᱱᱟ, ᱡᱚᱭᱥᱩᱨᱭᱟ, ᱞᱚᱞᱟᱢᱚᱬᱤ, ᱱᱤᱞᱟᱣᱚᱨ ᱟᱨ ᱨᱚᱬᱫᱷᱤᱨ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
᱒᱑ ᱥᱟᱞ ᱩᱢᱚᱨ ᱨᱮ, ᱩᱱᱤᱫᱚ ᱦᱟᱭᱫᱽᱨᱟᱵᱟᱫᱽ ᱨᱮᱱᱟᱜ ᱱᱤᱡᱟᱢ ᱥᱟᱥᱚᱱᱮᱫ ᱨᱤᱭᱟᱥᱟᱛ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱟᱜ ᱥᱟᱶᱼᱛᱷᱟᱯᱚᱱ ᱠᱮᱫᱟ ᱾ ᱑᱙᱔᱒ ᱥᱟᱞ ᱨᱮ "ᱥᱤᱧᱚᱛ ᱟᱲᱟᱜ" ᱞᱟᱲᱟᱣᱱᱟ ᱨᱮ ᱵᱷᱟᱜᱽ ᱤᱫᱤ ᱞᱟᱹᱜᱤᱫ ᱛᱮ ᱩᱱᱤ ᱡᱤᱦᱚᱞ ᱮ ᱵᱷᱚᱨᱟᱣ ᱞᱮᱫᱮᱭᱟ ᱠᱚ ᱛᱟᱦᱮᱸᱫ ᱾ ᱯᱷᱩᱨᱜᱟᱹᱞ ᱛᱟᱭᱚᱢ, ᱱᱩᱭ ᱑᱙᱕᱖ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱾ ᱑᱙᱕᱖ ᱥᱟᱞ ᱨᱮ ᱩᱱᱤ ᱯᱚᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱮᱱᱟᱣ ᱮᱱᱟ ᱾ ᱱᱩᱭ ᱨᱮᱰ ᱠᱨᱚᱥ ᱠᱷᱚᱱ ᱦᱚᱸ ᱥᱮᱞᱮᱫ ᱛᱟᱦᱮᱸ ᱠᱟᱱᱟᱭ ᱟᱨ ᱑᱙᱗᱑ ᱥᱟᱞ ᱠᱷᱚᱱ ᱑᱙᱗᱒ ᱥᱟᱞ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱨᱮᱰ ᱠᱨᱚᱥ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱯᱤᱭᱞᱩ ᱡᱤᱭᱚᱱ
ᱟᱡᱟᱜ ᱡᱤᱭᱚᱱ ᱮᱛᱚᱦᱚᱵ ᱨᱮ, ᱯᱚᱫᱽᱢᱟᱡᱟ ᱫᱚ ᱨᱩᱴᱤ ᱯᱮᱴᱤᱴ ᱤᱡ ᱜᱟᱛᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱢᱩᱦᱚᱢᱢᱚᱫᱽ ᱟᱞᱤ ᱡᱤᱱᱱᱟ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱱᱚᱣᱟ ᱛᱟᱭᱚᱢ ᱫᱚ ᱯᱟᱠᱤᱥᱛᱟᱱ ᱨᱤᱱᱤᱡ ᱯᱷᱟᱣᱱᱰᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱯᱚᱫᱽᱢᱟᱡᱟ ᱱᱟᱭᱰᱩ ᱟᱜ ᱱᱮᱦᱨᱩ ᱜᱷᱟᱨᱚᱸᱡᱽ ᱥᱟᱞᱟᱜ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱟᱨ ᱩᱱᱤᱭᱤᱡ ᱢᱤᱥᱨᱟ, ᱵᱤᱡᱚᱭ ᱞᱚᱠᱷᱢᱤ ᱯᱚᱱᱰᱤᱛ ᱦᱚᱸ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾

ᱞᱮᱜᱮᱥᱤ
ᱫᱟᱨᱡᱤᱞᱤᱝ ᱨᱮ ᱯᱚᱫᱽᱢᱟᱡᱟ ᱱᱟᱭᱰᱩ ᱦᱤᱢᱟᱞᱚᱭᱚᱱ ᱡᱩᱞᱚᱡᱤᱠᱟᱞ ᱯᱟᱨᱠ ᱨᱮᱱᱟᱜ ᱧᱩᱛᱩᱢ ᱫᱚ ᱩᱱᱤᱭᱟᱜ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱢᱟᱲᱟᱝ ᱥᱮᱫ ᱯᱟᱲᱦᱟᱣ ᱢᱮ

ᱛᱷᱚᱠ:᱑᱙᱐᱐ ᱡᱟᱱᱟᱢ ᱠᱚ
ᱛᱷᱚᱠ:᱑᱙᱗᱕ ᱜᱩᱨ ᱠᱚ
Category:ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ